runetrust/blame-folketinget-dk huggingface dataset:
Keld Albrechtsen (EL), 2002-04-18:
Så kunne man jo have forestillet sig, at den danske regering arbejdede meget kraftigt for at etablere et socialt sikkerhedsnet, men her har man bl.a. på Barcelonatopmødet gjort, hvad man kunne for at sabotere Europa-Kommissionens forslag om en energisk bekæmpelse af fattigdom.
Kristian Thulesen Dahl (DF), 2002-03-20:
Vi synes, det er en skændsel, men hvad er der at gøre ved det, medmindre vi får overbevist de partier, der står inde for denne her politik, om, at den er gal, og at det skal være anderledes. Og det gør vi, hvad vi kan for at overbevise dem om.
Gitte Lillelund Bech (V), 2004-12-07:
Kun derved kan vi gøre Danmark til en uddannelsesmæssig frontløber, og det hele begynder i grundskolen, hvorfor vi fortsat skal have fokus på, hvordan vi giver vores børn det bedste afsæt til videreuddannelse, job og deltagelse i det danske demokrati.
Margrethe Vestager (RV), 2007-03-23:
Så derfor synes jeg da, det er helt relevant at inddrage det i debatten, og jeg må indrømme, at jeg også hører ordføreren sådan, at hvis der ikke havde været tilsyneladende helt overvældende loyalitetsproblemer med at indrømme det, ville man egentlig ønske, at skatteministeren havde haft en anden adfærd, ikke i forhold til det retlige grundlag, men i forhold til det politiske, og så havde man sagt: Denne skatteminister er vi stolte af, denne skatteminister har gjort sit arbejde for at sikre, at de ting, som blev fremlagt, var gennemtænkte, og man vidste positivt, hvorfor noget var taget ud af loven, eller hvorfor noget var føjet til, og det er egentlig almindelig ønskelig adfærd, også set med konservative øjne, hos en minister.
Mikkel Bjørn (DF), 2024-04-30:
Ja, sådan et eksempel kunne man givetvis godt forestille sig, men mange af de eksempler, jeg har taget med fra afsættet for beslutningsforslaget i dag, er om flygtninge, der er kommet hertil for få år siden, og som sidder og spekulerer med hinanden i og udveksler erfaringer om, hvordan man kan udnytte asylsystemet til at feriere i det land, man påstår at være flygtet fra.
Jørgen Arbo-Bæhr (EL), 2005-04-06:
Jeg ved godt, at kontrol og tilsyn i forhold til den kommunale aktivering ikke er fuldstændig parallelt med det, der er tilfældet på arbejdsformidlingsområdet, men de administrerer statslige midler, og derfor vil det være nok så vigtigt at få inddraget kommunernes administration også i en kortlægning af det her område.
Henrik Møller (S), 2020-02-04:
Men det, der har været udgangspunktet i den rapport, er, at man har sagt, at man ikke gør det afhængigt af en Ring 5-motorvej, men der er ingen tvivl om, at rigtig mange har været ude at sige, at hvis man laver en fast forbindelse, vil en Ring 5-motorvej i forhold til den øgede trafikmængde sådan set også give mening.
Nick Hækkerup (S), 2013-06-03:
Det er lidt pudsigt, at jeg får stillet præcis det spørgsmål, efter at jeg gang på gang har prøvet at afæske VKO bare en antydning af, hvordan det, når man ikke vil lave integration, men man alene vil placere Forsvarskommandoen og departementet ved siden af hinanden, skal give en besparelse, på, forstår jeg, i størrelsesordenen 15 pct.
Mikkel Bjørn (DF), 2025-04-01:
Det er jo blevet en nærmest monoton talelinje fra Socialdemokratiet, når man ikke vil stemme for helt rimelige og logiske forslag her i Folketingssalen, i det her tilfælde et forslag, som Socialdemokratiet da som børnenes statsministerparti selvfølgelig bør bakke op om, nemlig et forslag, der handler om ikke at anerkende ægteskaber mellem børn og voksne, at så er det, fordi de er skrevet på bagsiden af en serviet.
Tina Nedergaard (V), 2005-06-14:
Det, der sker nu, er, at vi lægger et entydigt myndigheds- og finansieringsansvar over til kommunen, og derfor ved forældre og voksne, der har et behov for vidtgående specialundervisning, også, hvor de skal henvende sig, for så vidt de har hjælp behov.
Bjørn Elmquist (RV), 1997-12-17:
Der er nogle, der går meget stærkt op i miljøet, og der er nogle, der synes, at der er nogle, der går for stærkt op i det, og så må vi naturligvis have nogle instanser, som kan afgøre de tvistigheder. Jeg forstår også, at hr. Langkilde som lovgiver sidder i et af disse nævn, hvor han som lovgiver skal tage stilling til klager over den lovgivning, vi laver.
Jens Rohde (RV), 2019-12-19:
I forhold til det der med, at der er flere og flere ydelser, der forsvinder ud af landet, har vi jo aktivt truffet nogle beslutninger, også i dette Folketing – og nu kigger jeg på hr. Henrik Dahl – bl.a. om su'en, i 2004 under den daværende VK-regering, gående på at vi gerne ville tiltrække flere studerende fra udlandet, og at vi gerne ville have vores egne studerende til at trække til udlandet.
Karen Jespersen (V), 1999-10-28:
Men jeg må sige, at med den udmelding, der er i dag fra Folketinget, ser det jo ikke ud til, at der er det flertal. Jeg bliver altså trist til mode, må jeg sige, når jeg hører meldingen fra især Venstre og De Konservative, for jeg synes, det er en meget kortsigtet melding ud fra, hvad jeg egentlig oplever som et snævert partiegoistisk hensyn, der gør det vanskeligt at løse den meget store, svære økonomiske opgave, vi står over for: at få skabt et robust, solidt fundament for vores økonomi, samtidig med at vi yder en ordentlig service.
Jacob Buksti (S), 1999-10-13:
Miljøet har fået en stærkere placering, hensynet til forbrugerne står stærkere, den fælles udenrigs- og sikkerhedspolitik har fået et mere præcist indhold, EU-landene er nu forpligtet til at samarbejde om at bekæmpe arbejdsløshed, en socialdemokratisk mærkesag - for blot at nævne nogle af de mange forbedringer.
Lars Løkke Rasmussen (V), 2010-01-26:
Jeg synes, det er glædeligt, at premierminister Meles Zenawi fra Etiopien, som i øvrigt jo forhandlede på vegne af Den Afrikanske Union og deltog i det her, historiens mest mærkelige gruppearbejde, sammen med en række andre stats- og regeringsledere, har opfordret de afrikanske lande til at associere sig med aftalen.
Astrid Carøe (SF), 2021-11-18:
Løsningen i den her aftale blev et midlertidigt stop for optag, og det gode ved det er jo netop, som den socialdemokratiske ordfører også sagde, at gymnasierne får lidt ekstra midler mellem hænderne, som de ikke skal bruge på de elever, der ikke bliver optaget næste år, og i stedet kan bruge dem på at få mulighed for at lave en ny og bedre uddannelse, f.eks. med tolærerordninger og alt muligt andet.
Maja Panduro (S), 2010-05-04:
Fra Socialdemokraternes side er vi meget optaget af, hvordan vi kan begrænse smuglingen og misbruget af kat, og vi deler altså forslagsstillernes ønske om, at vi også får kigget på og rettet op på det tilsyneladende ret store misforhold, der er mellem straffene på den ene og den anden side af Øresundsbroen.
Line Barfod (EL), 2011-01-14:
Hvis man tilrettelægger ældreplejen sådan, at der er nogle få SOSU'er, der tager sig af nogle få ældre og selv tilrettelægger, hvornår de er hjemme hos dem, og sørger for at give den hjælp, som der er behov for, så bliver det meget billigere, end når man skal lave nogle store centralt fastsatte vagtplaner og det hele skal måles og vejes og deles op i minutter.
Lone Dybkjær (RV), 2009-12-03:
Jeg kan ikke forstå, at hr. Tom Behnke mener, at strafferammen skal nedsættes, fordi det er en forsvarsløs person, eller at strafferammen skal nedsættes, fordi man er i et ægteskab, eller at strafferammen skal nedsættes, fordi man efterfølgende gifter sig.
Sophie Løhde (V), 2018-04-12:
Derfor var jeg også ærgerlig over, at de faglige organisationer jo forlod forhandlingsbordet i Finansministeriet, inden vi faktisk overhovedet havde fået taget fat på et af de meget væsentlige spørgsmål for rigtig mange medarbejdere i den offentlige sektor, nemlig hvad lønstigningen skal være i de kommende år.
Jesper Petersen (SF), 2008-10-24:
Så jeg synes, at skatteministeren forsøger at fortsætte med at tegne et glansbillede, og jeg vil gerne understrege, at jeg ikke skælder ud på skattemedarbejderne, men siger, at der er for få, og at regeringen har overvurderet omfanget af det, den bare kunne skære væk, og derfor ser vi de problemer, som kommer frem, og som også skattemedarbejdere henvender sig til Folketingets Skatteudvalg om.
Henrik Dam Kristensen (S), 2012-11-07:
Det er en kombination af, at det var det fornuftige at gøre, også i forhold til jernbanesikkerheden, det lever op til de krav, der er i forhold til Miljøstyrelsen, og derfor synes jeg sådan set, at spørgeren og alle andre skulle være glade ved, at vi nu har fået lavet et projekt her, som er det bedst mulige i forhold til det, vi kan; vi får et nyt jernbaneprojekt, som er til gavn for alle parter, så jeg er sådan set godt tilfreds, og det tror jeg vi skulle være alle sammen.
Bjarne Laustsen (S), 2003-02-19:
Jeg vil godt spørge på den baggrund, om ikke ministeren er enig i, at det er mærkeligt, at der er store arbejdsløshedsplagede områder som f.eks. Fyn og især Sydfyn - og her må beskæftigelsesministeren efter min mening gerne lytte med, for når vi ved, at vi har mange ledige i forvejen, må det betyde, at vores systemer ikke er gode nok til at få efteruddannet de folk, så de kan bestride de job.
Margrethe Vestager (RV), 2012-11-14:
Det er jo det, man må sige, tror jeg, gælder for dem, der har ansvaret: Der er sådan set noget, de gerne vil, men de bliver nødt til at finde en form, der gør, at de faktisk i realiteten også må tage lokalt ansvar for, hvordan midlerne bliver brugt.
Jens Peter Vernersen (S), 2010-03-23:
Nu er der jo ikke nogen, der har ydet større bidrag til at smadre vindmølleindustrien, end VK-regeringen sammen med Dansk Folkeparti har gjort, siden den tiltrådte i 2001 og man stoppede udbygningen af de store havvindmølleparker og satte dansk vindmølleindustri fuldstændig i stå.
Mette Frederiksen (S), 2003-11-28:
i lovforslaget, men som det fremgik af Venstres ordførertale, er det meget, meget svært at få adgang til de oplysninger, der ligger til grund for de positive og negative kriterier, og derfor vil jeg gerne spørge fru Carina Christensen meget konkret: Under de negative kriterier, altså blade og tidsskrifter, der ikke kan opnå støtte, er der nævnt hobbyblade, og hvad betyder det?
Henriette Kjær (KF), 2009-10-08:
Og det nye i regeringens udspil er jo, at der kommer nogle særlige ungedommere med særligt kendskab til unge mennesker, som ved og får forstand på, hvad der er bedst for det her unge menneske, hvis det selvfølgelig skal have en straf for det, vedkommende har gjort, men også skal videre i sit liv på en eller anden måde.
Ida Jørgensen (RV), 2004-10-29:
Det betyder, at en arbejdsgiver ikke kan forhindre en medarbejder i at gå direkte løs på arbejdsgiverens virksomhedsgrundlag i form af leverandører, agenturgivere og kunder, medmindre han kræver en kundeklausul, og så forstår man måske bedre, at kundeklausuler er blevet så udbredte.
Jette Gottlieb (EL), 2000-02-09:
Det kan være love, der giver mulighed for hamstring, og dér kan det være relevant at gøre det, og det kan være lovforslag om indgreb i overenskomster - sådan nogle forekommer desværre - og det kan være andre lovgivninger af den type, men de udgør jo under 1 pct. af den lovgivning, der faktisk behandles her.
Jørn Jespersen (SF), 1999-11-03:
Jeg vil bare sige, at det er helt oplagt for mig, at Enhedslisten er nationalistisk og protektionistisk, og at den politik, man fører, ville føre til, at stærke lande kunne påberåbe sig alle mulige hensyn og begrunde dem i miljø og sundhed uden at stå til regnskab nogen steder, uden at skulle dokumentere det og uden at kunne blive tvunget til at lave reglerne om, hvis der er noget galt med dem.
Flemming Møller Mortensen (S), 2012-06-13:
Er rygeloven et spørgsmål om, at vi kan lave en regulering i vores samfund, som gør, at færre begynder at ryge, at flere forhåbentlig holder op med at ryge, at man dermed bliver mindre syg og dermed får mindre sygdomsudvikling, og at færre vil dø af det – ja eller nej?
Susanne Eilersen (DF), 2019-03-19:
Vi ser dog altid positivt på, at der bruges flere penge på børneområdet og til flere hænder, og derfor har vi også støttet op om både stærke dagtilbud og de første 1.000 dage, hvor der er tilført 2 mia. kr., der kan bruges til både flere hænder, uddannelse, læreplaner og god ledelse.
Carolina Magdalene Maier (ALT), 2017-04-25:
FN gør det, EU gør det med reference til, hvad vi ser i Iran, Pakistan, Saudi-Arabien, hvor man begår uhyrligheder mod sine borgere, mod de religiøse mindretal med henvisning til deres blasfemiparagraf – og i øvrigt henviser til Danmark og siger, at i Danmark har de også en blasfemiparagraf.
Hanne Bjørn-Klausen (KF), 2020-09-08:
Så ordføreren mener altså, at der skal være en statslig indblanding i, hvordan fri- og privatskolerne kan indrette sig, og hvad de baserer deres uddannelsesprincipper på, så de ikke mere er frie, men at det pludselig er staten, der skal blande sig i, hvilken sammensætning der er på skolerne?
John Vinther (KF), 2001-02-20:
Men jeg synes ikke, man på dette område skal bedømme regeringen på de flotte ord, men på handlingerne, og handlingerne peger entydigt i en retning: at man arbejder på at opnå en situation på lejeboligmarkedet, hvor den almene sektor har monopol på at opføre udlejningsbyggeri. Det synes vi ikke er hensigtsmæssigt.
Peter Skaarup (DF), 2003-05-26:
Vi synes, at med den situation, vi har lige nu, hvor de fleste eksperter er enige om, at 1951-aftalen i virkeligheden giver USA lov til at gøre, hvad det skal være på Grønland i forhold til Thulebasen, vil være rimeligt, at man i forbindelse med forhandlingerne opnår en aftale, der ændrer på det forhold.
Kristian Jensen (V), 2018-03-02:
Det er altså den arbejdende dansker, der betaler for, at vi hvert år kan prioritere en særlig indsats for svage grupper i satspuljen, og det er de arbejdende danskere, der hvert år betaler for, at overførselsindkomsterne årligt reguleres med en satsreguleringsprocent, der afspejler lønudviklingen på arbejdsmarkedet.
Mette Gjerskov (S), 2008-11-19:
Mon ikke alle de landes repræsentanter, der kommer til Danmark næste år, og som ved, at Lomborg i international skala er blevet betragtet som et af verdens mest indflydelsesrige mennesker i miljødebatten på linje med Al Gore, kigger sig lidt omkring og siger: Gud ved, hvorfor det egentlig var ham dér mr. Lomborg, som skulle lave noget i forbindelse med klimatopmødet?
Kristian Pihl Lorentzen (V), 2018-10-26:
Mine gode kollegaer fra Socialdemokratiet og Dansk Folkeparti har allerede redegjort for lovforslagets indhold, hvor hovedpunktet jo er, at vi foretager den her adskillelse af trafikken – på dansk side er der Kystbanen, og så er der fra Østerport og videre over Øresund og op i Sverige.
Keld Albrechtsen (EL), 2004-06-04:
Skatteministeren har nemlig nægtet at give en garanti for, at der med det nye lovforslag her er lukket effektivt for nye skattehuller på det område, bl.a. har regeringen måttet indrømme, at der fortsat er mulighed i skattelovgivningen for at udnytte de store afskrivninger, nemlig i forbindelse med fusioner, og vi taler altså om afskrivninger, der i det første år kan løbe op i 4 mia. kr., svarende til et tabt skatteprovenu på mere end 1 mia. kr. Så det er værd at tage sagen alvorligt.
Christian Rabjerg Madsen (S), 2020-09-08:
Jamen som jeg tror det også vil være ordføreren bekendt, så lader det sig, når man er i udviklingssporet, altså det spor, som handler om at afsætte 750 mio. kr. til den grønne forskning, ikke gøre at sætte konkrete CO 2 -ækvivalenter på, fordi vi simpelt hen ikke ved, hvad de opdagelser, der vil blive gjort ude på DTU, kan omsættes til.
Lene Espersen (KF), 2009-02-26:
Der er også tre bemyndigelser i lovforslaget, som jeg blot lige for god ordens skyld vil nævne, nemlig en til at fastsætte de nærmere regler om myndighedernes administrative samarbejde med myndighederne i de andre EU-lande, en om myndighedernes pligt til indrapportering af nye krav til Europa-Kommissionen og endelig en om oprettelsen af en elektronisk kvikskranke for tjenesteydere, så der er en enklere og nemmere tilgang, hvis man som tjenesteyder ønsker at etablere sig i et andet land.
Jesper Langballe (DF), 2002-05-23:
Jeg er lige ved at tro, at svaret er givet nu, men er fru Else Theill Sørensen enig med mig i, at det er ubegribeligt, at det skulle betegnes som ulighed mellem danske statsborgere, at for en dansk statsborger, der er født i Danmark og gifter sig med en amerikansk ægtefælle, gælder fuldstændig de samme regler som for en dansk statsborger, der er født i Pakistan og vil hente sig en pakistansk eller en amerikansk ægtefælle?
Peter Duetoft (CD), 1999-12-16:
Sandheden er jo også, at det forlig ikke havde været der, hvis V og K havde fået deres vilje, for den meget markante holdning, som V og K gik ind til politiforhandlingerne med, kunne meget, meget let have ført til, at det var blevet en ganske almindelig 1-årig finanslovbevilling til politiet, men det var der heldigvis andre, der forhindrede, og så var det da dejligt, at V og K tilsluttede sig forliget.
Morten Marinus (DF), 2012-05-10:
Men jeg kunne godt tænke mig at spørge ministeren, om ministeren mener, at det nåleøje, de her forsøg skulle komme igennem, er ambitiøst nok i forhold til, at godt en tredjedel af forsøgene ikke er sluppet igennem ministerens nåleøje.
Liselott Blixt (DF), 2020-12-09:
Så jeg glæder mig til, at vi kan lave – tænker jeg – en beretning, hvis vi kan få en dato fra ministeren, når der er blevet holdt møde her i næste uge; så kan vi jo afvente det og sammen få lavet et skriv, som vi alle sammen kan være enige om, og så finde ud af, hvornår det kan sættes i kraft.
Brian Mikkelsen (KF), 1999-04-13:
Men udgangspunktet er altså - og det er en underlig måde at regne det på, vil jeg sige til hr. Aage Frandsen - at de fleste forslag, der kommer fra skatteministerens hånd, når man kigger på provenusiden, altid - ja, i hvert fald i 99,9 pct. af tilfældene - er udtryk for, at man kradser flere penge ind til statskassen.
Svend Auken (S), 2001-05-21:
Det er rigtigt, at der ved indgåelsen af elreformaftalen var forventninger om en øget harmonisering af støtten til VE inden for EU, idet Kommissionen arbejdede med et forslag til et EU-direktiv, som bl.a. indeholdt omlægning af støtten i en mere markedsorienteret retning.
Kristian Thulesen Dahl (DF), 2006-12-07:
Derfor er der jo en helt naturlig sammenhæng i, at man på en og samme tid f.eks. kan have uændrede udgifter pr. barn til pasning næste år i forhold til i år, og så lægger vi altså lidt oveni med finansloven, og så er det, at folk oplever det forskelligt, alt afhængig af hvor de bor på et tidspunkt, hvor vi laver kommunalreform og udligningsreform samtidig.
Peter Skaarup (DF), 2001-04-06:
Men jeg vil gøre det over for hr. Arne Melchior, for hr. Arne Melchior er den reelle ordfører på det her forslag, så vidt jeg har forstået. Jeg vil sige til hr. Arne Melchior, at situationen altså er den, at de her visumfritagelser, som er sket f.eks. i forhold til Litauen, i høj grad er indført, fordi de pågældende lande i Øst- og Centraleuropa gerne skulle blive medlemmer af EU.
Helge Sander (V), 2007-01-26:
Jeg synes, det vil være meget interessant, hvis Socialdemokratiet ikke kan stemme for det her forslag, når jeg tænker på, at man bl.a. fokuserer på de ting, der allerede er foregået omkring velfærdsforhandlingerne og nu også vil komme til at foregå omkring øget kvalitet i velfærden og den offentlige opgaveløsning heromkring.
Pernille Vigsø Bagge (SF), 2008-05-28:
Det ved enhver jo, og det er klart, for omfanget af menneskehandel er steget eksplosivt de senere år, og derfor har det været nødvendigt at tage initiativer for at dæmme op for den menneskehandel, der foregår overalt i verden, herunder i Europa og i Danmark.
Jann Sjursen (KD), 2004-04-28:
Vi synes, det er fuldt ud rimeligt, at når Folketinget skal træffe beslutning om et spørgsmål som omlægning af registreringsafgiften, må der i det mindste være nogle hints om, i hvilken retning det pågældende flertal i Folketinget ønsker at gå.
René Gade (ALT), 2017-04-25:
Vi mener også, at det skal gælde kvinder, men vi mener så dog, at værnepligten skal laves om til en borgerpligt, der altså rummer mere end blot det militære, for vi tror faktisk, det er den måde, man bedst skaber sikkerhedspolitik på i fremtiden, altså ved at tænke langt, langt mere humanitært arbejde og infrastrukturelt arbejde, konfliktmægling og lignende ind i vores bidrag til både NATO og FN.
Søren Krarup (DF), 2003-04-25:
Men må jeg sige, når fru Elsebeth Gerner Nielsen taler om det uanstændige i, at man ikke automatisk får dansk indfødsret, fordi man møder med en psykiatererklæring: Det uanstændige er at tildele dansk indfødsret til folk, der ikke kan tale dansk, det er en uanstændighed, og så er det ganske uanset, hvilke lægeerklæringer man møder med.
Hans Kristian Skibby (DF), 2010-05-04:
Det betyder, at en ramme på 500 mio. kr. gældende fra årene 2011 og frem vil blive fjernet som en regning til det danske landbrug, og det vil derefter selvfølgelig betyde en forbedring af deres likviditet, i og med at de ikke skal betale den her skat på deres produktionsjord.
Tina Nedergaard (V), 2010-04-08:
Hvad angår forslagsstillernes opfordring til at evaluere emnet sundhedsog seksualundervisning og familiekundskab med henblik på at vurdere, om seksualundervisningen skal skilles ud som et særskilt fag, finder jeg det væsentligt, at folkeskolens undervisning i sundheds- og seksualundervisning og familiekundskab sker i sammenhæng og derfor også fremover har status af et emne og ikke af et fag, som anført af forslagsstillerne.
Carsten Hansen (S), 2010-06-16:
Hvad siger man til den medarbejder på Wittenborg, der lukkede i sidste uge, den medarbejder, som for at dygtiggøre sig har brugt sin SVU på at tage en 8. eller 9. klasse, men som nu bliver fyret, på grund af at virksomheden – dog ikke på grund af rentabilitetshensyn – flytter til Italien, og som gerne vil gå videre i uddannelsessystemet og har brugt 20 uger?
Pia Kjærsgaard (DF), 2007-05-31:
Vi skruer ikke forventningerne op, uden at vi også føler, at det er noget, vi kan få igennem, for selvfølgelig skal vi også – det synes jeg vi har været ret gode til – have en vis form for, man kan sige medløb fra regeringens side i forhold til de ting, som vi synes er rigtige.
Per Ørum Jørgensen (KF), 2006-03-14:
Jeg blev faktisk så glad den 11. november 2005, da jeg i Erhvervsbladet kunne læse, at Jan Trøjborg, den daværende erhvervspolitiske ordfører for Socialdemokraterne, udtalte: Vi var skeptiske over for forslaget i starten, men vi har fået den imødekommelse, at holdingselskaberne ikke bliver fritaget for revisionspligten.
Tove Videbæk (KRF), 1999-02-03:
Borgmester John Winther fra Frederiksberg udtaler om Rialto Teatret, at det er et yderst velfungerende teater, som for et forholdsvis beskedent offentligt tilskud producerer meget spændende teaterstykker og i øvrigt indgår som et væsentligt element i det storkøbenhavnske kulturliv, og det er Frederiksberg Kommunes opfattelse, at det inden for de nuværende økonomiske rammer bør kunne lade sig gøre at skaffe plads til Rialto Teatrets forbliven i DST-ordningen, også efter år 2001, ikke mindst set i lyset af, at der inden for de samme økonomiske rammer hidtil har været plads til såvel ABC Teatret som Amager Scenen.
Kirsten Normann Andersen (SF), 2023-10-12:
Derfor synes jeg, det er godt, at det er et opmærksomhedspunkt i lovforslaget og også et opmærksomhedspunkt, som er drøftet med Danske Regioner og med Kommunernes Landsforening i forhold til at blive enige om at få verificeret nogle af de her platforme, som er tilgængelige i dag.
Rasmus Jarlov (KF), 2016-02-02:
Det er derfor jeg spørger, om det er fuldstændig ligegyldigt for Enhedslisten, at man pålægger arbejdspladserne rundtomkring en byrde, som samlet set kommer til at beløbe sig til mange hundredtusindvis af timer, der skal bruges på at holde de her møder, som man jo ikke ligefrem fra medarbejdernes side har set noget folkekrav om skal holdes.
Villy Søvndal (SF), 1999-04-15:
Vores mulighed i SF for at øve rettidig omhu er at rejse en forespørgselsdebat, hvor vi gør vores forventninger til en kommende aftale klar, og vores forventninger er som sagt, at der indgås en aftale, hvor der er rum til at sikre forbedringer på de her områder.